รัฐบาลไทย-ข่าวทำเนียบรัฐบาล-ผู้ว่าฯ หญิงเมืองปัตตานี นำพลังสตรีและภาคีเครือข่าย จัดกิจกรรม “รวมพลังสตรี คิดดี ทำดี เพื่อปัตตานีของเรา” ในงาน "วันสตรีสากล ประจำปี 2566" เผยแพร่อัตลักษณ์ผ้าพื้นถิ่น 12 อำเภอ
วันศุกร์ที่ 17 มีนาคม 2566
17/03/2566
ผู้ว่าฯ หญิงเมืองปัตตานี นําพลังสตรีและภาคีเครือข่าย จัดกิจกรรม “รวมพลังสตรี คิดดี ทําดี เพื่อปัตตานีของเรา” ในงาน "วันสตรีสากล ประจําปี 2566" เผยแพร่อัตลักษณ์ผ้าพื้นถิ่น 12 อําเภอ
ผู้ว่าฯ หญิงเมืองปัตตานี นําพลังสตรีและภาคีเครือข่าย จัดกิจกรรม “รวมพลังสตรี คิดดี ทําดี เพื่อปัตตานีของเรา” เนื่องในงาน "วันสตรีสากล" ประจําปี พ.ศ.2566 เผยแพร่อัตลักษณ์ผ้าพื้นถิ่น 12 อําเภอ ผ่านการแสดงแบบผืนผ้าอันงดงาม
วันนี้ (17 มี.ค. 66) นางพาตีเมาะ สะดียามู ผู้ว่าราชการจังหวัดปัตตานี เปิดเผยว่า จังหวัดปัตตานี ได้จัดกิจกรรม “รวมพลังสตรี คิดดี ทําดี เพื่อปัตตานีของเรา” เนื่องในงาน "วันสตรีสากล" ประจําปี พ.ศ. 2566 โดยมีผู้เข้าร่วมกิจกรรมประกอบไปด้วย รองผู้ว่าราชการจังหวัดปัตตานี พัฒนาการจังหวัดปัตตานี หัวหน้าส่วนราชการระดับจังหวัดและระดับอําเภอ องค์กรสตรีจาก 12 อําเภอของจังหวัดปัตตานี อาทิ คณะกรรมการพัฒนาสตรีจังหวัด (กพสจ.) กองทุนพัฒนาบทบาทสตรีจังหวัดปัตตานี กลุ่มอาชีพ เจ้าหน้าที่พัฒนาชุมชนและแขกผู้มีเกียรติร่วมกิจกรรม รวมกว่า 600 คน
“กิจกรรม “รวมพลังสตรี คิดดี ทําดี เพื่อปัตตานีของเรา” เนื่องในวันสตรีสากล 2566 ซึ่งตรงกับวันที่ 8 มีนาคม ของทุกปี เป็นกิจกรรมการแสดงออกอย่างสร้างสรรค์ของสตรี เป็นการระลึกถึงวันสตรีสากลที่สตรีได้ร่วมกันต่อสู้ให้ได้มาซึ่งความเสมอภาค ความยุติธรรมและการพัฒนาคุณภาพชีวิตของสตรี การแสดงออกถึงเจตจํานงในการร่วมสร้างสรรค์สังคมคุณภาพ การเข้าไปมีบทบาทในกิจกรรมหรือองค์กรต่าง ๆ ร่วมกันแก้ไขปัญหาและพัฒนาหมู่บ้านของตนอันจะเป็นการสร้างสันติสุขในสังคมร่วมกันและลดความหวาดระแวงในพื้นที่ และใช้กิจกรรมนี้เป็นเครื่องมือให้สตรีได้เชื่อมโยงความสัมพันธ์พบปะแลกเปลี่ยนเรียนรู้ในการเป็นผู้นําในการทํางานร่วมกันในสังคม และท้ายสุดเพื่อขับเคลื่อนกิจกรรมตามแนวทางการดําเนินงานในภารกิจขององค์กรสตรีในระดับจังหวัด ระดับอําเภอและระดับชุมชน อันจะนํามาซึ่งความเจริญรุ่งเรืองของจังหวัดปัตตานีและประเทศชาติ” ผวจ.ปัตตานี กล่าวในช่วงต้น
นางพาตีเมาะ สะดียามู ผู้ว่าราชการจังหวัดปัตตานี กล่าวว่า กระทรวงมหาดไทยให้ความสําคัญในการขับเคลื่อนพลังบทบาทของสตรีไทยเพราะสตรีไทยมีความรู้ ความสามารถในทุกเวทีระดับสากล เพราะพวกเราคนไทยมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเป็นหลักชัยของการพัฒนาบทบาทและพลังของสตรีไทย และพวกเราโชคดีที่มี สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมุ่งมั่นในการแบ่งเบาพระราชภาระของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการสืบสาน รักษา และต่อยอด พระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเฉพาะอย่างยิ่งในเรื่องการส่งเสริมผ้าไทย ทําให้ได้เป็นอาชีพเสริมของสตรีไทย เป็นเครื่องมือในการประกอบอาชีพ เป็นเครื่องมือในการสร้างงาน สร้างรายได้ให้กับครอบครัว ให้กับชุมชน และสังคมไทย จนเป็นที่ยอมรับของนานาประเทศ อาทิ คุณกีต้า ซับบระวาล ผู้ประสานงานสหประชาชาติประจําประเทศไทย ก็ได้เห็นความสําคัญของผืนผ้าไทยที่ถูกถักทอด้วยสตรีไทย และท่านก็สวมใส่อยู่เป็นประจํา และผู้นํา ผู้มีบทบาทในเวทีต่าง ๆ ก็ล้วนแล้วแต่สวมใส่ผ้าไทย ซึ่งเป็นฝีมือของสตรีไทยแทบทั้งสิ้น
นางพาตีเมาะ สะดียามู ผู้ว่าราชการจังหวัดปัตตานี กล่าวต่ออีกว่า ด้วยน้ําพระทัยในการส่งเสริมให้ผ้าไทยได้เป็นเครื่องมือในการสร้างงาน สร้างอาชีพ สร้างรายได้ของสตรีไทยข้างต้น จึงเป็นที่มาของการจัดงานวันสตรีสากล ประจําปี 2566 ของจังหวัดปัตตานี ในปีนี้ ที่ได้มีการรังสรรค์กิจกรรมไฮไลท์ที่สําคัญ คือ การแสดงแบบผ้าไทยจากสตรีหลากหลายองค์กรที่มุ่งมั่นตั้งใจนําผืนผ้าถิ่นจาก 12 อําเภอของจังหวัดปัตตานี มาแสดงแบบแฟชั่นโชว์ ตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา "ผ้าไทย ใส่ให้สนุก" และตามมาตรการส่งเสริมและสนับสนุนการใช้และสวมใส่ผ้าไทยเพื่อสืบสานพระราชปณิธานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงอนุรักษ์ ส่งเสริม และเชิดชูอัตลักษณ์ คุณค่าผ้าไทย ให้คงอยู่ คู่แผ่นดิน และเพิ่มรายได้ ให้พี่น้องประชาชนทั่วถิ่นไทย
“นอกจากนี้ ยังได้รับเกียรติจากนางเบญจวรรณ ซูสารอ ประธานคณะกรรมการพัฒนาสตรีจังหวัดปัตตานี บรรยายพิเศษเรื่อง “พลังสตรี คิดดี ทําดี เพื่อปัตตานีของเรา” พร้อมมอบโล่เชิดชูเกียรติและเกียรติบัตรสตรีดีเด่น จาก 12 อําเภอ ประกอบไปด้วย การมอบเกียรติบัตรสตรีดีเด่นด้านการพัฒนาชุมชน การมอบโล่เชิดชูเกียรติสตรีดีเด่น จาก 12 อําเภอ ผู้ทําคุณประโยชน์จังหวัดปัตตานี การมอบทุนต่อยอดอาชีพสตรี และกล่าวคําปฏิญาณ ทั้งยังนี้มีกิจกรรมอื่น ๆ ที่น่าสนใจ ประกอบไปด้วย การแสดงแบบผ้าพื้นถิ่นปัตตานี โดยนางแบบ/นายแบบกิตติมศักดิ์และตัวแทนสตรีระดับอําเภอ 12 อําเภอ การจัดนิทรรศการกลุ่มอาชีพดีเด่น และจําหน่ายสินค้าผลิตภัณฑ์ OTOP ซึ่งจังหวัดปัตตานีจะได้ส่งเสริมบทบาทและพลังสตรีให้เป็นพลังแห่งความบริสุทธิ์ที่จะเสริมสร้างความรัก ความผูกพัน ความอบอุ่น และความเป็นไทยอย่างยั่งยืน” ผวจ.ปัตตานี กล่าวในช่วงท้าย